CELEX: 32010D0198
Language: hu
Date: 2010-04-06 00:00:00
Title: 2010/198/: A Bizottság határozata ( 2010. április 6.) a 66/402/EGK és a 2002/57/EK tanácsi irányelvnek az Avena strigosa Schrebre., a Brassica nigra (L.) Kochra és a Helianthus annuus L-re történő alkalmazására irányuló bizonyos kötelezettségek alól Lettország mentesítéséről (az értesítés a C(2010) 2042. számú dokumentummal történt) (EGT-vonatkozású szöveg)

7.4.2010   
            
            
               HU
            
            
               Az Európai Unió Hivatalos Lapja
            
            
               L 87/34
            
         A BIZOTTSÁG HATÁROZATA
   (2010. április 6.)
   a 66/402/EGK és a 2002/57/EK tanácsi irányelvnek az Avena strigosa Schrebre., a Brassica nigra (L.) Kochra és a Helianthus annuus L-re történő alkalmazására irányuló bizonyos kötelezettségek alól Lettország mentesítéséről
   (az értesítés a C(2010) 2042. számú dokumentummal történt)
   (Csak a lett nyelvű szöveg hiteles)
   (EGT-vonatkozású szöveg)
   (2010/198/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a gabonavetőmagok forgalmazásáról szóló, 1966. június 14-i 66/402/EGK tanácsi irányelvre (1) és különösen annak 23a. cikkére,
   tekintettel az olaj- és rostnövények vetőmagjának forgalmazásáról szóló, 2002. június 13-i 2002/57/EK tanácsi irányelvre (2) és különösen annak 28. cikkére,
   tekintettel a Lettország által benyújtott kérelemre,
   mivel:
   
               (1)
            
            
               A 66/402/EGK és a 2002/57/EK irányelv bizonyos rendelkezéseket állapít meg a gabonavetőmag, valamint az olaj- és rostnövények vetőmagjának forgalmazásáról. Ezek az irányelvek azt is előírják, hogy bizonyos feltételek mellett a tagállamok teljes mértékben vagy részlegesen mentesíthetők az irányelv rendelkezéseinek egyes fajokra vagy anyagokra történő alkalmazása alól.
            
         
               (2)
            
            
               Lettország az Avena strigosa Schreb., a Brassica nigra (L.) Koch és részlegesen a Helianthus annuus L. tekintetében kötelezettségei alóli mentesítését kérelmezte.
            
         
               (3)
            
            
               Az Avena strigosa Schreb, a Brassica nigra (L.) Koch és a Helianthus annuus L. vetőmagját Lettországban általában nem szaporítják, és nem is forgalmazzák. Gazdasági jelentősége továbbá a fenti országban elhanyagolható. Az éghajlati viszonyok miatt a Helianthus annuus L. vetőmagját Lettországban nem termesztik; a vetőmagot más országokból hozzák be, és a hozamot kizárólag takarmányozási célra használják.
            
         
               (4)
            
            
               Amíg ezek a feltételek fennállnak, az érintett tagállamot fel kell menteni azon kötelezettség alól, hogy a szóban forgó fajokra a 66/402/EGK és a 2002/57/EK irányelvben előírt rendelkezéseket alkalmazza.
            
         
               (5)
            
            
               Az e határozatban előírt intézkedések összhangban vannak a Mezőgazdasági, Kertészeti és Erdészeti Vetőmagvak és Szaporítóanyagok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   Lettország felmentést kap azon kötelezettség alól, hogy az Avena strigosa Schreb. fajra – a 14. cikk (1) bekezdésének kivételével – a 66/402/EGK irányelvet alkalmazza.
   2. cikk
   (1)   Lettország felmentést kap azon kötelezettség alól, hogy a Brassica nigra (L.) Koch fajra – a 17. cikk kivételével – a 2002/57/EK irányelvet alkalmazza.
   (2)   Lettország felmentést kap azon kötelezettség alól, hogy a Helianthus annuus L. fajra – a 17. cikk és a 22. cikk (1) bekezdésének kivételével – a 2002/57/EK irányelvet alkalmazza.
   3. cikk
   Ennek a határozatnak a Lett Köztársaság a címzettje.
   
      Kelt Brüsszelben, 2010. április 6-án.
      
         
            a Bizottság részéről
         
         John DALLI
         
            a Bizottság tagja
         
      
   
   
      (1)  HL 125., 1966.7.11., 2309. o
   
   
      (2)  HL L 193., 2002.7.20., 74. o.